ประกาศคณะกรรมการพิจารณาการทุ่มตลาดและการอุดหนุนประกาศคณะกรรมการพิจารณาการทุ่มตลาดและการอุดหนุนเรื่องเรียกหลักประกันอากรในระหว่างการทบทวนความจำเป็นในการต่ออายุการใช้มาตรการตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบ ที่มีแหล่งกำเนิดจากประเทศญี่ปุ่นสหภาพยุโรป ไต้หวัน และสาธารณรัฐเกาหลีพ.ศ.๒๕๕๑ ตามที่ได้มีประกาศคณะกรรมการพิจารณาการทุ่มตลาดและการอุดหนุนเรื่อง การตอบโต้การทุ่มตลาดสินค้าเหล็กกล้าไร้สนิมเย็นชนิดม้วน แผ่น และแผ่นแถบที่มีแหล่งกำเนิดจากประเทศญี่ปุ่น สหภาพยุโรป ไต้หวัน และสาธารณรัฐเกาหลี (ฉบับที่๕) พ.ศ. ๒๕๔๖ ลงวันที่ ๑๐ มีนาคม พ.ศ. ๒๕๔๖กำหนดให้เรียกเก็บอากรตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบ ภายใต้พิกัดอัตราศุลกากรประเภทที่ ๗๒๑๙.๓๒, ๗๒๑๙.๓๓, ๗๒๑๙.๓๔ ๗๒๑๙.๓๕ และ ๗๒๒๐.๒๐ ตามบัญชีรายละเอียดแนบท้ายประกาศที่มีแหล่งกำเนิดจากประเทศญี่ปุ่น สหภาพยุโรป ไต้หวัน และสาธารณรัฐเกาหลีในอัตราร้อยละ ๐ ถึงร้อยละ ๕๐.๙๒ ของราคา ซี.ไอ.เอฟ. เป็นเวลา ๕ ปี ตั้งแต่วันที่๑๓ มีนาคม พ.ศ. ๒๕๔๖ ถึงวันที่ ๑๒ มีนาคม พ.ศ. ๒๕๕๑โดยมีเงื่อนไขการยกเว้นการเรียกเก็บอากรตอบโต้การทุ่มตลาดกรณีนำเข้ามาเพื่อการส่งออกตามกฎหมายว่าด้วยการนิคมอุตสาหกรรมแห่งประเทศไทยกฎหมายว่าด้วยการส่งเสริมการลงทุน และกฎหมายว่าด้วยศุลกากร นั้นปรากฏว่าบริษัท ไทยน๊อคซ์ สเตนเลส จำกัด (มหาชน)ซึ่งเป็นอุตสาหกรรมภายในผู้ผลิตเหล็กกล้าไร้สนิมรีดเย็นชนิดม้วน แผ่น และแผ่นแถบได้ยื่นคำขอภายในระยะเวลาอันสมควรก่อนครบกำหนดระยะเวลาในการเรียกเก็บอากรตอบโต้การทุ่มตลาดจะสิ้นสุดลงว่าการยุติการเรียกเก็บอากรตอบโต้การทุ่มตลาดจะทำให้มีการทุ่มตลาดต่อไปหรือทำให้การทุ่มตลาดฟื้นคืนมาอีกซึ่งคณะกรรมการพิจารณาการทุ่มตลาดและการอุดหนุนได้พิจารณาแล้วมีมติให้เปิดการทบทวนความจำเป็นในการต่ออายุการใช้มาตรการตอบโต้การทุ่มตลาดสินค้าทุ่มตลาดภายใต้ประกาศดังกล่าวตามมาตรา๓๑ และมาตรา ๕๗ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ ประกอบกับ มีเหตุอันควรเชื่อได้ว่าอาจต้องมีการเรียกเก็บอากรตอบโต้การทุ่มตลาดสำหรับสินค้าดังกล่าวต่อไปอีกจึงให้กรมศุลกากรเรียกเก็บหลักประกันอากรในระหว่างการเปิดทบทวนความจำเป็นในการต่ออายุการใช้มาตรการดังกล่าวอาศัยอำนาจตามความในมาตรา๓๑ มาตรา ๕๗ มาตรา ๖๐ และมาตรา ๗๓ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ คณะกรรมการพิจารณาการทุ่มตลาดและการอุดหนุนออกประกาศไว้ ดังต่อไปนี้ข้อ ๑ประกาศนี้เรียกว่า ประกาศคณะกรรมการพิจารณาการทุ่มตลาดและการอุดหนุน เรื่องเรียกหลักประกันอากรในระหว่างการทบทวนความจำเป็นในการต่ออายุการใช้มาตรการตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบ ที่มีแหล่งกำเนิดจากประเทศญี่ปุ่น สหภาพยุโรป ไต้หวันและสาธารณรัฐเกาหลี พ.ศ. ๒๕๕๑ข้อ ๒[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปจนกว่าจะมีประกาศคณะกรรมการเปลี่ยนแปลงเป็นอย่างอื่นข้อ ๓ให้กรมศุลกากรเรียกเก็บหลักประกันอากรสำหรับการนำเข้าสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบ ที่มีแหล่งกำเนิดจากประเทศญี่ปุ่น สหภาพยุโรป ไต้หวันและสาธารณรัฐเกาหลี ทุกธุรกรรมที่นำเข้ารวมไปถึงธุรกรรมที่นำเข้ามาเพื่อการส่งออกตามบัญชีท้ายประกาศนี้ ในอัตราที่กำหนดดังนี้(๑)ผู้ส่งออกสินค้าที่มีแหล่งกำเนิดจากประเทศญี่ปุ่น ซึ่งผลิตจากก.บริษัท Sumitomo Metal Industries, Ltd. และบริษัท Sumitomo Metal (Naoetsu), Ltd. ในอัตราร้อยละ ๑๔.๘๘ ของราคา ซี.ไอ.เอฟ.ข.บริษัท JFE Steel Corporationในอัตราร้อยละ ๑๙.๘๒ ของราคา ซี.ไอ.เอฟ.ค.บริษัท Nisshin Steel Co.,Ltd. ในอัตราร้อยละ๓๗.๐๔ ของราคา ซี.ไอ.เอฟ.ง.บริษัท Nippon Kinzoku Co.,Ltd.ในอัตราร้อยละ ๐ ของราคา ซี.ไอ.เอฟ.จ.บริษัท Nippon Steel and Sumikin Stainless Steel Corporation ในอัตราร้อยละ ๑๑.๕๖ ของราคา ซี.ไอ.เอฟ.ฉ.รายอื่น ๆ ในอัตราร้อยละ ๕๐.๙๒ ของราคา ซี.ไอ.เอฟ.(๒)ผู้ส่งออกสินค้าที่มีแหล่งกำเนิดจากสหภาพยุโรป ซึ่งผลิตจากก.บริษัท Thyssen Krupp Nirosta GMBH และบริษัท Thyssen Krupp Acciai Speciali Terni Spa ในอัตราร้อยละ ๒๕.๕๗ ของราคา ซี.ไอ.เอฟ.ข.บริษัท Avesta Polarit Stainless Oy และบริษัท Avesta Polarit AB. (Nyby and Avesta KBR) ในอัตราร้อยละ ๑๐.๐๒ ของราคา ซี.ไอ.เอฟ.ค.บริษัท Acerinox, S.A. ในอัตราร้อยละ ๒๐.๓๕ของราคา ซี.ไอ.เอฟ.ง.รายอื่นๆ ในอัตราร้อยละ ๒๕.๕๗ ของราคา ซี.ไอ.เอฟ.(๓)ผู้ส่งออกสินค้าที่มีแหล่งกำเนิดจากไต้หวัน ซึ่งผลิตจากก.บริษัท Chia Far Industrial Factory ในอัตราร้อยละ ๐ ของราคา ซี.ไอ.เอฟ.ข.รายอื่น ๆ ในอัตราร้อยละ ๓๓.๙๙ ของราคา ซี.ไอ.เอฟ.(๔)ผู้ส่งออกสินค้าที่มีแหล่งกำเนิดจากสาธารณรัฐเกาหลี ให้เรียกเก็บในอัตราร้อยละ๕๐.๙๙ ของราคา ซี.ไอ.เอฟ.ประกาศ ณ วันที่ ๒๔มีนาคม พ.ศ. ๒๕๕๑มิ่งขวัญ แสงสุวรรณ์รัฐมนตรีว่าการกระทรวงพาณิชย์ประธานคณะกรรมการพิจารณาการทุ่มตลาดและการอุดหนุน[เอกสารแนบท้าย]๑.บัญชีท้ายประกาศคณะกรรมการพิจารณาการทุ่มตลาดและการอุดหนุน เรื่องเรียกหลักประกันอากรในระหว่างการทบทวนความจำเป็นในการต่ออายุการใช้มาตรการตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบที่มีแหล่งกำเนิดจากประเทศญี่ปุ่น สหภาพยุโรป ไต้หวันและสาธารณรัฐเกาหลี พ.ศ. 2551 (ดูข้อมูลจากภาพกฎหมาย)วิภา/ผู้จัดทำ๗ กันยายน ๒๕๕๔[๑] ราชกิจจานุเบกษาเล่ม ๑๒๕/ตอนพิเศษ ๖๕ ง/หน้า ๘๕/๑ เมษายน ๒๕๕๑